Chair Airlines

**Chair Airlines** isch en Schweizer Fluggesellschaft und d Weiterentwicklig vo der *Germania Flug AG*. Am 5. September 2019  het d Airline ihri Firmierung offiziell vo Germania Flug AG zu Chair Airlines AG gwächslet. Chair Airlines het de Sitz in Opfikon (Kanton Zürich) und Basis ufem Flughafe Züri.

## Gschicht
Chair Airlines isch im August 2014 unerem Name Germania Flug als Aktiengesellschaft durch Schwizer Investore (60 %) und der dütsch Germania Fluggesellschaft (40 %) gründet worde.

Nachem Erstflug am 26. März 2015 flügt d Germania Flug für de Schwizer Reisekonzärn Hotelplan Suisse im Sommerflugplan 2015 zu 13 Badeferienziel in Europa und Nordafrika. Druber us flügt d Airline für Air Prishtina uf Pristina und Skopje.
Endi August 2015 isch bekannt worde, dass Hotelplan d Zämmearbeit mit der Germania Flug zum 31. Oktober 2015 kündigt het. Der annulliert Vertrag gältet bis ischliesslich Winter 2015/2016. Infolg vo dem leitet d Germania Flug gerichtlichi Schritt gäge d ihrer Meinig na vertragswidrig Kündigung ii. Schliesslich isch d Beschwerde im Mai 2018 vom Bundesgericht abgewise worde.

Im Oktober 2015 isch e Airbus A321 vo der dütsche Germania überno worde, wo under anderem für d Air Prishtina uf der Strecki zwische Pristina und Skopje igsetzt worde isch.
Ab Summer 2016 sind Linieflüg zu 20 underschidliche europäische Destinatione plant. Im Mai 2018 het Germania Flug bekannt gä, ihri Flotte durch e Airbus A319-100 vo de Bulgarian Eagle z verstärche. Im Oktober 2018 isch bekanntgä worde, dass me im Summer 2019 witer expandiere will und derfür d Flotte uf insgesamt füf Maschine vergrössre wird.

Endi 2018 chunt d dütsch Germania in finanzielli Schwierigkeite, will Hotelplan Suisse d Sitzplatzbuechige im Januar 2019 bi der Germania Flug igstellt het. Na der Erklärig vo der Insolvenz vo der dütsch Geschellschaft Anfang Februar 2019 cha d Schwizer Geschellschaft witerflüge. Mitti Februar übernimmt d Air-Prishtina-Chefin Leyla Ibrahimi-Salahi mit ihrer Beteiligungsgschellschaft Albex Aviation Germania Flug vollständig, inklusive der bislang vo der gmeinsame Muettergschellschaft *Germania Beteiligungsgesellschaft* ghaltene Anteil. Als Teil vo der Neuusrichtig isch zu dem Zitpunkt au e Markewächsel agsträbt worde.

Ursprünglich isch plant gsi, dass Germania Flug im Summer 2019 mit vier Flugzüg operiere sötti, dervo sötti e Maschine durch Bulgarian Eagle im Wetlease betriebe wärde. Der Airbus A321-200 miter Registrierig *HB-JOI* isch im März 2019 wäge Schwierigkeite bi der Umschreibig vo de Leasingverträg zrüggä worde und durch en Airbus A319-100 us de Beständ vo der Germania ersetzt. Ufgrund vo der Insolvenz vo der Bulgarian Eagle und der schwirig Situation ufem Wetlease-Markt nach dem Grounding der Boeing 737 MAX 8 chäne jedoch kei vierti Maschine gmietet wärde, sodass der Summerflugplan churzfristig uf dri Maschine umplant wärde müesse.

Am 3. Mai 2019 isch bekannt gä worde, dass sich d polnische Charterfluggesellschaft Enter Air mit 49,9 Prozent ader Germania Flug beteilige wölle. D restliche 50,1 Prozent wärde weiterhin vo der Beteiligungsgschellschaft Albex Aviation gehalte.
Germania Flug vermäldet am 11. Juni 2019, dass sich d Fluggschellschaft in Chair Airlines umbenennt.

De Summerflugplan 2019 bstaht us Flüg vom Zürich zu Ziel ide Balkanregion und andere Ferieort am Mittelmeer, wie zum Beispiel Palma de Mallorca.

Afangs September 2019 isch bekannt worde, dass d Germania Flug AG in Chair Airlines AG umbennent worde isch.

## Flotte

Mit Stand August 2019 bstaht d Flotte vo der Chair Airlines us drei Flugzüg und ere Bschtellig mit eme Durchschnittsalter von 11,4 Jahren.

3x Airbus A319-100

### Ehemaligi Flotte

1x Airbus A321-200

## Lueg au
* Lischte vo Fluggsellschafte

## Weblink

* d Webpräsenz vo de Chair Airlines

## Fuessnote